گوندم آنالیز: 6
عفرین بؤلگهسینه ایللردیر نظارت ائدن ترور تشکیلاتی ی.پ.گ تورکیهنین میللی تهلوکهسیزلیگی باخیمیندان اؤنملی تهدیددیر.
تورکیه 30 ایلدن آرتیق مودتدیر کی، قرارلی شکیلده ترورلا موباریزه آپاریر. بو پروسئسده پ.کا.کا ترور تشکیلاتینین هوجوملاری نتیجهسینده مینلرله اینسان حیاتینی ایتیردیکده، جدی معنادا فسادلاری اولدو. آنجاق سون ایللرده تورکیهنین پ.کا.کا ایله داوام ائدن موباریزهسیله یاناشی عراق و سوریه-ده باش وئرن خاوسدان ایستیفاده ائدهرک داعش-ین تؤرتمهسی و تورکیهده ده هوجوملار حیاتا کئچیرمهسی یئنی بیر میدان اوخوما کیمی اورتایا چیخیب.
بو دوروم تورکیهنین پ.کا.کا ایله بیرلیکده داعشه قارشی فعال شکیلده موباریزه آپارماسینی دا واجیب حالا گتیردی. تورکیهنین تهلوکهسیزلیک قوهلری اؤلکه میقیاسیندا داعش و پ.کا.کا-یا قارشی اوغورلو عملیاتلار حیاتا کئچیررکن ترور تهدیدینی ان آشاغی سویهیه دوشورمگی باجارا بیلمیشدیر. سوریه-ده حاکمیتدکی موجود اتوریتت بوشلوغو و ایچ شاواشا گؤره اؤزلرینه لجستیک بازا و تهلوکهسیز بؤلگه یارادان داعش و پ.کا.کا ترور تشکیلاتیندان منبعلنن تهدیدلر اوچون تورکیه سرحددن کناردا حربی عملیات کئچیرمک مجبوریتینده قالمیشدیر. " فرات قالخانی” حرکاتی ایله سرحد خطینی داعش ترور تهدیدیندن تمیزلهین تورکیه "زیتون دالی" حرکاتی ایله ده پ.کا.کا-نین سوریه-ده کی قولو اولان پ.ی.گ-یه قارشی اؤنملی آدیم آتمیشدیر.
عفرین بؤلگهسینه ایللردیر نظارت ائدن ترور تشکیلاتی ی.پ.گ تورکیهنین میللی تهلوکهسیزلیگی باخیمیندان اؤنملی تهدیددیر. آمانوس داغلاری اوزریندن تورکیهیه سلاح و تروریستلرین سیزما گذرگاهی اولان عفرین بؤلگهسیندکی ی.پ.گ عنصورلاری تورکیه اوچون میللی تهدید تشکیل ائدیردی. نتیجهده سوریه-دن تورکیهیه سیزدیریلان موختلیف سلاح سیستمی ترور ایله موباریزه عملیاتلاریندا تهلوکهسیزلیک قوهلری طرفیندن اله کئچیریلمیشدیر.
ی.پ.گ-نین عفرین-ده کی موجودلوغو عینی زاماندا پ.کا.کا-یا قولدور توپلاماق اوچون اینسان منبع ینه چئوریلیب. همچنین عفرین-ده کی ی.پ.گ قولدورلاری اولوسلار آراسی تبلیغات آپاراراق هم تورکیه ایچریسینده هم ده اؤلکهدن کناردا موختلیف دایرهلری تورکیهنین علیهینه قیزیشدیراراق پ.کا.کا ترور تشکیلاتی اوچون تبلیغات دستکی الده ائدیردی. ی.پ.گ-نین خصوصیله تورکیهنین کیلیس شهری و ریحانلی قصبهلرینه ایستیقامتلی حیاتا کئچیردیگی هوجوملاردا بیر چوخ سیویل حیاتینی ایتیردی. "زیتون دالی" عملیاتینین اوغورلا باشا چاتماسی ایله تورکیه اوچون بو بؤلگهده سرحد تهلوکهسیزلیگی تامین ائدیلهجک. بونونلا یاناشی عفرین-ده کی ی.پ.گ ترور تشکیلاتینین مغلوب ائدیلمهسی همین زاماندا پ.کا.کا-نین تورکیهنین گونئی سرحدلرینده عراق-دان آک دنیز ایستیقامتینده ترور کوریدورو قورما خیالینی پوچا چیخاراجاقدیر.
پ.کا.کا-نین سوریه قولو اولان ی.پ.گ-نین سوریه-ده موجودلو سادهجه تورکیهنین میللی امین-آمانلیغینی تهلوکهده قویمور. همین زاماندا سوریه-نین اراضی بوتؤولوگو اوچون ده تهلوکهدیر. بئلهلیکله ی.پ.گ-نین ده باغلی اولدوغو کا.ج.کا-نین دیرناقاراسی ایدارهسی سوریه، ایران، عراق و تورکیهنین تورپاقلارینی احاته ائدن "کردستان" خیالیندان ال چکمهییب. نئجه کی، عفرین-ده ی.پ.گ-دن اله کئچیریلن بؤلگهلرده دیرناقاراسی فرماندار و دیگر یئرلرده بو خریطه آرتیقلاماسیله گؤرونور. ی.پ.گ اؤز حاکمیتیندکی بؤلگهلرده دیرناقاراسی قوزیی سوریه فدرال بؤلگهسینی اعلان ائتمیش و قوندارما سئچکیلر کئچیرمیشدیر.
دیگر طرفدن تورکیهنین "زیتون دالی" عملیاتی عفرینی ی.پ.گ ترور تشکیلاتیندان تمیزلهیهرک عفرین بؤلگهسیندکی یئرلی اهالینی ترورون ظلموندن خلاص ائتمگی هدفه آلیب. معلوم اولدوغو کیمی عفرین-ده کی اهالینین اکثریتی کوردلردن عبارتدیر. بیر چوخ کورد ی.پ.گ-نین ظلموندن باشینی گؤتوروب تورکیهیه، عراق یاخود دا آوروپا اؤلکهلرینه قاچیب. سادهجه تورکیهده ی.پ.گ-دن قاچان 300 مین سوریه-لی کورد یاشاییر. عفرین-ده یاشایان و قاچماق ایستهین سوریه-لر کوردلره ی.پ.گ-نین مانع اولدوغو و اونلارا تضییق ائتدیگی معلومدور. تورکیه سوریه-لیلردن تشکیل تاپان میللی اردو ایله بیرلیکده عفرینی ی.پ.گ تروریستلردن تمیزلهیهرک اورداکی خالقی خلاص ائتمگی هدف گؤتوروب. تورکیهنین عفرین سمالاریندان آتدیغی بیلدیریشلرده "عفرین عفرین لیلریندیر" ایفادهسی تورکیهنین نیتینی اورتایا قویماقدادیر.
"زیتون دالی" " عملیاتی تورکیه جهتدن موختلیف سببلره گؤره باشلانان حربی عملیاتدیر. تورکیهنین بو عملیاتی سوریه-لی لردن تشکیل تاپان میللی اردو قوهلری ایله بیرلیکده عفرینی ی.پ.گ قولدورلاریندان تمیزلهیهرک هم اؤزونون میللی تهلوکهسیزلیگینه تهدیدی آرادان قالدیراجاق، هم ده سوریه-نین تورپاق بوتؤولوگونو قورویوب سوریه-لی کوردلری ی.پ.گ-نین ظلموندن خلاص ائدهجکدیر. داعش-ین تورکیه سرحدیندن تمیزلنمهسیندن سونرا اؤلکهده داخیلیندکی داعش ترور هوجوملاریندا موشاهیده اولونان آزالما، همین شکیلده ی.پ.گ-نین تورکیهنین سرحد منطقهسیندن تمیزلندیگی تقدیرده ده موشاهیده اولوناجاقدیر.
"زیتون دالی" حرکاتی "دومینو افکتی" گؤسترهرک پ.کا.کا / ی.پ.گ-نی دیگر بؤلگهلرده ده جدی معنادا ضعیفلهدهجکدیر. منبیچ، حاصکه، رقه و دیرالزور-دا ترور تشکیلاتی طرفیندن قورخودولموش بؤلگه خالقی مقاومت گؤسترمهیه باشلادی. منبیچ-ده خالق عصیانا قالخیب. یئنه ترورا آرخا دوران امریکا کیمی اؤلکهلر بو ایشین جدی مالییتی اولاجاغینی و داوام ائتدیریله بیلمهیهجک بیر ایستیقامته اوز توتاجاغینی داها چوخ گؤرمهیه باشلایاجاقلار.
تورکیهنین سیاست، ایقتیصادیات و جمعیت آراشدیرمالاری فوندو-ستا-نین آراشدیرماچی یازاری جان آجونون فیکیرلرینی تقدیم ائتدیک.
ckb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab